钦定古今图书集成/历象汇编/历法典/第081卷 > 闰赋 张季友 > 历者天地之大纪赋 苏颂
## 钦定古今图书集成/历象汇编/历法典/第081卷 > 闰赋 张季友 > 历者天地之大纪赋 苏颂

昔圣王建官司地，因象知天，推历用明于大纪，考星
咸自于初躔，合三体以为元，成书最密。举二篇之定
策，备数无愆。古有善谈，载于前志。因《太初》创历之首，
述往圣知时之义，莫不究极象数，精穷天地，有时以
记夫启闭。有日以纪乎分至；躔、离、弦、望也，于此而为
正；晦、朔、昏、明也，于此而攸示。下可辨乎斗建。上靡差
“于辰次。”惟君审玑衡之运，所以绪正于元功；使民知
寒暑之来，然后顺修于时利。况夫历为一岁之本纪，
明太极之基；推精祲之至妙，岂深思之与知。必也迎
辰以策，定晷于仪。帝舜则羲和而分命，颛顼则重黎
而是司：皆所以准厥二气，乘于四时。圣有作也，人皆
度之。制自清台，得举正履端之要；职由“太史”，尽观文
察理之宜。若乃辰集于房，月穷于纪，《孟陬》既协于月
建，摄提亦随乎杓指。国将班正朔以为令，王乃观情
性而顺理。章蔀元之书兮著于彼，子丑寅之正兮见
于此。可以察发敛于未然，定舒惨之所以推而生律。
子阳午阴而互分治以明时，春作秋成而是拟。且夫
天之运也，日与星而“代逢；地之道也，柔以刚而莫穷。”
非乃圣无以探其赜，非立法无以举其中。我乃错综
气候，稽参变通，起建星而运算，故积岁以成功。考连
珠合璧之辰，得名尤邃；应大吕黄钟之统，立道斯同。
用能钩校旧仪，审观新度，成败因之而遂纪，气节于
焉而可步，于以极阴阳之大端，于以备六五之中数。
亦何异？《鲁经》比事，举二中以岁成；羲《易》穷神，合五位
而象布。后王以是知历象不可以审，经纪不可以循，
或立元而谨其始，或节事而授于民，冯相则致乎日
月，保章则志夫星辰，以定五十五数，以通三百六旬，
所谓见道而知治，何患以天而占人。彼为刻漏以考
中星，但纪晓昏之度，处璇玑而观大运，盖明气候之
因，犹未若“测运动于二仪，齐往来于七政。”建乃星纪，
先夫算命，吾皇所以监古历之尤疏；颁《新书》而考正
天人之际，因以明焉。乃知夫作者谓圣